**Eveniment proiect la Vyshkovo**

O delegație din partea comunei Moftin condusă de dl. primar Gheorghe David a participat sâmbătă, 20 mai 2023, la Primăria orașului Vyshkovo din Ucraina la evenimentul organizat în cadrul proiectului ,,Cross-border harmonized response to risks and disasters” – HUSKROUA/1901/8.1/0089(Răspuns armonizat transfrontalier la riscuri și dezastre), proiect finanțat în cadrul Programului HUSKROUA ENI CBC 2014-2020. În cadrul atelierului de lucru, dl. primar Gheorghe David a făcut o scurtă prezentare despre inundațiile de pe râul Crasna. După prezentările și discuțiile de specialitate, participanții s-au deplasat la locația unde s-au desfășurat exerciții și simulări de salvare și stingere a unui incendiu într-o zonă de agrement.

Printre invitații evenimentului s-au numărat reprezentanți ai serviciului pentru situații de urgență din Ucraina, reprezentanți ai SVSU Moftin, reprezentanții regiunii Zakarpatska, ai instituțiilor locale responsabile cu situațiile de urgență (de ex. Direcția Silvică) dar și reprezentanți ai presei locale.